154 



tykkere eller tyndere Svampeskede*), snart udstyrede med 

 talrige, temmelig lange Rodhaar, mellem hvilke den om- 

 givende Jords gule Mycelier bugtede sig, uden at angribe 

 Epidermis, eller blot klamrende sig omkring den. Forholdet 

 hos Birken svarer altsaa nøie til det hos Ellen; i begge 

 Tilfælde, som forresten gjennemgaaende, hvor Svamprødder 

 og svampfrie Rødder forekomme mellem hverandre, er det 

 de yngste Rodforgreninger, som have Svampeskeden, medens 

 den frie Overhud med Rodhaarene optræder paa de mellem- 

 liggende Strækninger af den bærende Rod, Rodleddene, som 

 vi ville kalde dem. 



Hos Hippophaë rhamnoïdes L. beskrev Warming 

 153 1 8 7 6 Rodknolde, som ganske ligne Ellens, hvad angaaer 

 Forgrening og indre Bygning (cfr. Afbildning S. 109). 

 Rødderne ere udvendig klædte med et Korklag, og i Bar- 

 kens store, stivelsefrie Geller optræde Svampenøgler om- 

 kring den store Gellekjerne; de tilstødende mindre Paren- 

 kymceller ere derimod fyldte med Stivelse**). 



Warming meddeler, at Alfred Jørgensen fandt de 

 samme Rodknolde hos Elæagnus, og at de ogsaa ere fundne 

 meget store hos Shepherdia. Efter Brunchorst og Moel- 

 ler er det ogsaa her Frankia Alni, der ligesom hos Ellen 

 danner de indre Hyfenøgler og paa disse Sporangierne. 



Nobbe et collaborât, have 94 1892 beskrevet og afbildet 

 Rodknoldene hos Elaeagnus angustifolius (Fig. 2) og mene at 

 have bevist, at disse, som kunde fremkaldes ved Infektion, 

 indsamlede Luftens frie Kvælstof til Planten. Svampen var 

 det lykkedes at dyrke i Renkultur. 



Hos den Alnus nærstaaende Myrica Gale optræde 

 efter Brunchorst 15 1887 ganske tilsvarende Knolde med 



*) Woronin 157 1 885. S. 205 meddeler at have fundet Svampeskeden 

 omkring Birkens Sugerødder allerede 1883. 

 **) Om disse Knoldes Optræden her i Landet se iøvrigt Rostrup 

 118 1880. S. 191; Medd.|fra d. bot. Foren. Bd. 1. 1884. S. 105 og 

 Botan. Tidsskrift Bd. 17. 1889. S. 234. 



Knoldene forekomme allerede paa Kimplantens Primrod, jfr. 

 Warming: Vid. Medd. fra Naturhist. Foren, i Kbhvn. for Aaret 

 1891. S. 178. 



